Urmareste Modifică dimensiunea fontului: Play

Bucureşti, 29 iun /Agerpres/ - Este esenţial să înţelegem că UE este singura opţiune pentru menţinerea prosperităţii şi securităţii pentru cetăţenii noştri, a declarat preşedintele Klaus Iohannis, miercuri, la Bruxelles, menţionând că a fost reconfirmat angajamentul comun de a păstra unitatea şi coeziunea Uniunii.



"Rezultatul referendumului ne-a plasat într-o situaţie fără precedent în UE. Este esenţial să înţelegem că UE este singura opţiune pentru menţinerea prosperităţii şi securităţii pentru cetăţenii noştri. De aceea, mi se pare extrem de relevant faptul că principalul mesaj care s-a desprins din discuţiile noastre este acela că Uniunea celor 27 de state membre trebuie să iasă întărită din această încercare. A fost reconfirmat angajamentul comun de a păstra unitatea şi coeziunea Uniunii. Doresc să salut acest mesaj de unitate asumat de toate cele 27 de state membre. Am subliniat că avem nevoie acum de o abordare cât mai pragmatică, să detensioneze situaţia şi să ne permită să mergem înainte", a declarat Iohannis, la finalul participării la Consiliul European. AGERPRES/(AS - autor: Mirela Bărbulescu, editor: Andreea Rotaru)